ئیبراھیما کۆناتێ

ئبراهیما کۆناتێ(لەدایکبووی ٢٥ی ئایاری ١٩٩٩) یاریزانێکی تۆپی پێی پیشەگەری  فەڕەنسیە کە یاری دەکات وەک بەرگریکاری ناوەند بۆ یانەی پرێمیەرلیگ لیڤەرپوول و هەڵبژاردەی تۆپی پێی فەڕەنسا.

لە سۆچاوکس (فەڕەنسا) دەستی پێکرد، کۆناتێ لە ساڵی ٢٠١٧ گواسترایەوە بۆ لایپزیگی ئەڵمانی. دوای چوار ساڵ لەگەڵ یانەکە، لیڤەرپوول لە ساڵی ٢٠٢١ گرێبەستی لەگەڵدا واژۆ کرد بە بڕی ٣٦ ملیۆن پاوەند. لە یەکەم وەرزیدا جامی ئێف ئەی (یەکێتی ئینگلتەرا) و جامی ئی ئێف ئێڵی بردەوە.

 ژیانی سەرەتایی و کەسی 
کۆناتێ لە پاریس لەدایکبووە. لە خانوویەکی ئەنجوومەنی لە ناوچەی ١١ی پاریس گەورە بووە و دووەم بچووکترین منداڵی هەشت منداڵە کە لە کۆچبەرانی مالی لەدایکبوون.کەسێکی موسڵمانە. لە دەرەوەی تۆپی پێ، کۆناتێ حەزی لە ئەنیمێ و مانگا بوو، هێرش لەسەر تایتان زنجیرە تەلەڤزیۆنی دڵخوازی یاریزانەکەیە.

 کاروانی یانە 

 کاروانی سەرەتایی 
کۆناتێ لە ناوچەی ١١ی پاریس گەورە بوو و وەک لاو بۆ تیمی لاوانی پاریس ئێف سی یاری دەکرد. کاتێک تەمەنی ١٤ ساڵان بوو، ڕۆیشت بۆ سۆچاوکس و لە تەمەنی ١٥ ساڵیدا چووە ناو ئەکادیمیای یانەکە و لەوێ مایەوە. ئەو کاروانی وەرزشی خۆی وەک هێرشبەر دەست پێکرد پێش ئەوەی بگۆڕێت بە بەرگری.

 سۆچاوکس 
کۆناتێ یەکەم یاری پیشەگەری خۆی بۆ سۆچاوکس ئەنجامدا لە دۆڕاندنی ١-٠ لە خولی پلە دووی فەڕەنسا ( لیگ ٢ ) بەرامبەر ئۆکسێر لە ٧ی شوباتی ٢٠١٧، لە تەمەنی ١٦ ساڵیدا.

 لایپزیگ 
دوای وەرزێکی سەرکەوتوو، بە ١٢ یاری و یەک گۆڵ لە نیو وەرزدا، کۆناتێ لە ١٢ی حوزەیرانی ٢٠١٧ گواسترایەوە بۆ یانەی لایپزیگ لە بۆندسلیگا بە گرێبەستێک بۆ ماوەی پێنج ساڵ بە گواستنەوەی خۆڕایی. کۆناتێ یەکەم گۆڵی خۆی بۆ لایپزیگ تۆمارکرد لە بردنەوەی ٤-٠ بەرامبەر فۆرچونا دۆسڵدۆرف.

 لیڤەرپوول 
لە ٢٨ی ئایاری ٢٠٢١، لیڤەرپوول ڕایگەیاند کە گەیشتوونەتە ڕێکەوتنێک لەگەڵ لایپزیگ بۆ کڕینی کۆناتێ لە ١ی تەمموز، لە چاوەڕوانی مۆڵەتی نێودەوڵەتی و مۆڵەتی کارکردندان. یانەکە پێشتر ڕێککەوتنی لەگەڵ یاریزانەکە کرد لە نیساندا، و لە ئایاری ٢٠٢١ دا گرێبەستەکەی کڕیەوە بە نزیکەی ٣٦ ملیۆن پاوەند . لە ١٨ی ئەیلوول، کۆناتێ یەکەمین یاری خۆی لە پریمەرلیگ ئەنجامدا، لەگەڵ ڤێرجیل ڤان دایک لە سەرەتاوە لە هێڵی بەرگی بەشدار بوو و لە بردنەوەی ٣-٠ بەرامبەر کریستاڵ پاڵاسدا و گۆڵەکەیان بە خاوێنی پاراست. ئەو دووەم یاری بە شێوەی سەرەکی ئەنجامدا لەگەڵ ڤێرجیل ڤان دایک لە بەرگریدا لە یەکەمین دێربی باکووری ڕۆژئاوای وەرزەکە، کە لیڤەرپوول ٥-٠ لە مانچستەر یونایتدی بردەوە. ئەمە گەورەترین بردنەوەی لیڤەرپوول بوو لە ساڵی ١٨٩٥ەوە بەرامبەر یونایتد و قورسترین شکست بوو کە یونایتد لە ساڵی ١٩٥٥ەوە توشی هاتبێت بێ ئەوەی گۆڵ تۆمار بکات. کۆناتێ ستایشی زۆری پێگەیشت لەلایەن هاندەران بۆ ئەوەی چۆن مامەڵەی لەگەڵ ئەستێرەکان کرد لە یاریەکەدا وەک کریستیانۆ رۆناڵدۆ و برۆنۆ فێرناندێس و هەروەها لە تیمی هەفتەی گاریس کرۆکس ناوی هەبوو، لەگەڵ کرۆکس کە دەڵێت، "بە بێ بەکارهێنانی بەهرە و زۆرزانی بەڵام توانا و هێزەکەی بۆ زۆرترین کاریگەریی بەکاردەهێنێت. ئەمە لە یاری دژی مانچستەر یونایتد بینرا، مەیسۆن گرینوود، کریستیانۆ رۆناڵدۆ و مارکۆس ڕاشفۆرد بە زەحمەت تۆپیان بەر پێ کەوت.

لە ٥ی نیسانی ٢٠٢٢، کۆناتێ یەکەم گۆڵی بۆ لیڤەرپوول تۆمارکرد، لە بردنەوەی ٣-١ لە دەرەوەی یاریگای خۆیان بەرامبەر بەنفیکا لە یاری یەکەمی قۆناغی چارەکی کۆتایی خولی پاڵەوانەکانی ئەوروپا.

 کاروانی نێودەوڵەتی 
کۆناتێ بۆ یەکەم جار بانگهێشت کرا بۆ پێکهاتەی یەکەم لە ٤ی حوزەیرانی ٢٠٢٢ بۆ خولی نەتەوەکانی ئەوروپا، جێگەی ڕافایڵ ڤارانی گرتەوە کە بەهۆی پێکانەوە دابڕا. پێشتر بۆ تیمی لاوانی فەڕەنسا یاری کردووە. لە ١٠ی حوزەیرانی ٢٠٢٢ یەکەمین یاری نێودەوڵەتیی خۆی ئەنجامدا کە 1-1 بەرامبەربوون لەگەڵ ئوسترالیا.

 شێوازی یاریکردن 
link=//upload.wikimedia.org/wikipedia/commons/thumb/2/2c/2019-03-30_Fu%C3%9Fball%2C_M%C3%A4nner%2C_1._Bundesliga%2C_RB_Leipzig_-_Hertha_BSC_StP_3845_LR10_by_Stepro.jpg/220px-2019-03-30_Fu%C3%9Fball%2C_M%C3%A4nner%2C_1._Bundesliga%2C_RB_Leipzig_-_Hertha_BSC_StP_3845_LR10_by_Stepro.jpg|چەپ|وێنۆک|کۆناتێ لە کاتی یاریکردن بۆ لایپزیگ لە ٢٠١٩
کۆناتێ بەراورد دەکرا لەگەڵ ڤێرجیل ڤان دایک بەهۆی یاریی لە جێگای خۆیدا، لێسەندن، خێرایی و هێزەکەی. گیدۆ شافەر وتی: "باڵای بەرزە، خێرایە، تەکنیکی باشە و کەمێک لە ڤێرجیل ڤان دایک دەچێت. توانای زۆر بەرزی هەیە. وەرزشوانێکی مەزنە، خێراییەکی باشی هەیە و هیچ یارییەکی گەمژانەی نییە - یاریزانێکی زیرەکە". هەروەها کۆناتێ بەھۆی پاسدان و هێزی لە تۆپی بەرزدا ناسراوە.

 ئاماری کاروانی وەرزشی 

 یانە 

+دەرکەوتنی یانەکان و گۆڵەکان لەلایەن یانەکان، وەرزەکان و پێشبڕکێکانیانەوەرزخولجامی نیشتیمانیجامی لیگائەوروپاکۆی گشتیئاستیاریەکانگۆڵەکانیاریەکانگۆڵەکانیاریەکانگۆڵەکانیاریەکانگۆڵەکانیاریەکانگۆڵەکانسۆچاوکس دووەم٢٠١٦-١٧CFA 2٩1 - - -٩1سۆچاوکس٢٠١٦-١٧لیگ ٢١٢10010 -١٣1لایپزیگ٢٠١٧-١٨بۆندسلیگا١٦000 -٤0٢٠0٢٠١٨-١٩بۆندسلیگا٢٨1٦0 -٩2٤٣3٢٠١٩-٢٠بۆندسلیگا٨010 -٢0١١0٢٠٢٠-٢١بۆندسلیگا١٤110 -٦0٢١1کۆی گشتی٦٦2٨0-٢١2٩٥٤لیڤەرپوول٢٠٢١-٢٢پرێمیەرلیگ١١0٦1٤0٨2٢٩3تەواوی کاروانی وەرزشی٩٧٤١٤150٢٩٤١٤٥٩

 نێودەوڵەتی 

+دەرکەوتنی و گۆڵەکانی تیمی نیشتیمانی و ساڵتیمی نیشتیمانیساڵیاریەکانگۆڵەکانفەڕەنسا٢٠٢٢20کۆی گشتی20

 خەڵاتەکان 
لایپزیگ

 دووەم لە جامی ئەڵمانیا : ٢٠١٨-١٩، ٢٠٢٠-٢١

لیڤەرپوول

 جامی ئێف ئەی: ٢٠٢١-٢٢
 جامی ئی ئێف ئێڵ: ٢٠٢١-٢٢
 جامی قەڵغانی ئینگلیزی: ٢٠٢٢
 دووەم لە خولی پاڵەوانەکانی ئەوروپا: ٢٠٢١-٢٢

 سەرچاوەکان 

پۆل:یاریزانانی تۆپی پێی دوور لە وڵات لە ئینگلستان
پۆل:یاریزانانی تۆپی پێی دوور لە وڵاتی فەڕەنسی
پۆل:یاریزانانی تۆپی پێی فەڕەنسی
پۆل:زیندووان
پۆل:موسڵمانانی فەڕەنسی
پۆل:لەدایکبووانی ١٩٩٩
پۆل:یاریزانانی جامی جیھانیی فیفای ٢٠٢٢
پۆل:یاریزانانی تۆپی پێی دوور لە وڵات لە ئەڵمانیا
پۆل:بەرگریکارانی تۆپی پێ
پۆل:یاریزانانی بۆندسلیگا
پۆل:یاریزانانی تۆپی پێی پاریس
پۆل:یاریزانانی ھەڵبژاردەی تۆپی پێی فەڕەنسا
پۆل:یاریزانانی لیگ ٢
پۆل:یاریزانانی پرێمیەرلیگ
پۆل:یاریزانانی یانەی تۆپی پێی لیڤەرپوول
پۆل:یاریزانانی جامی نەتەوەکانی ئەورووپای ٢٠٢٤